نيكولا تيسلا

نيكولا تسلا (باللغه الصيربى Никола Тесла) (اتولد فى 10 يوليو 1856م - مات فى 7 يناير 1943م) مخترع و عالم فيزيا و مهندس ميكانيكا و مهندس كهربا مشهور. دايما بيتأل عليه انه من اهم المساهمين فى ولادة الكهربا التجاريه (اللى احنا بنستخدمها دلوقتى فى حياتنا اليوميه) و معروف لاختراعاته الثوريه الكبيره فى مجال الكهربا المغناطيسيه (الكهرومغناطيسية) فى اواخر القرن التسعتاشر و اوائل القرن العشرين. براءات اختراعاته و اعماله النظريه كونت الاساسات للتيار الكهربى المتقطع و انظمة القدره الكهربيه و محرك التيار المتقطع و حاجات تانيه كتير ساعدت فى توجيه و ارشاد البشريه لصنع الثوره الصناعيه التانيه. حياته اتولد فى عهد الامبراطوريه النمساويه و بعد كده خد الجنسية الامريكية. بعد عرضه لفكرة الاتصالات اللاسلكية من فى الراديو فى سنه 1898م و بعد كونه القوه الموجهة لحرب التيارات و انتصاره فيها اتعرف فى امريكا كواحد من اعظم مهندسين الكهربا اللى اشتغلو فى امريكا. لكن نتيجة انه كان غريب الاطوار شويه فيه بعض الناس اعتبروه عالم مجنون. توماس اديسون لما راح امريكا قابل توماس اديسون و اشتغل معاه فى مصنعه و لكن بعد كده سابه و بنى معمله الخاص و حصلت بينه و بين اديسون خناقات بالكلام نشرتها وسايل الاعلام المحلية ساعتها. انجازات فيه اسامى كتيرة طلعت على العالم ده زى: ابو الفيزيا, الرجل اللى اخترع القرن العشرين, القديس شفيع الكهربا الحديثه. ساهم تسلا فى علوم كتيره و كان سابق لعصره زى علوم الروبوتيكس ا(الانسان الالى) و الريموت كنترول و الرادار و علوم الكومبيوتر و الفيزيا النووية والفيزيا النظريه. فى سنة 1943م صدقت المحكمة العليا فى امريكا بان تسلا هو مخترع الراديو لان كان فيه جدال كبير من اللى اخترع الراديو نيكولا تسلا ولا دى فورست. انجازات و اختراعات كتيرة لتسلا بتستخدم دلوقتى و كمان فيه حبه بيستخدمو كتدعيم للعلوم المزيفه و نظريات الطباق الطايره و علوم التنجيم. نتيجة اعتراف العلما و الباحثين بيه وحدة قياس الحقل المغناطيسى B اتسمت وحدة تسلا على اسمه كمان فيه تاثير تسلا هو اسم تطبيق لنوع اخترعه من التوصيل الكهربى (نقل الطاقة الكهربية فى الفراغ و الماده مش بس انتاج الفولت من فى كوندكتور). جمعية مهندسين الكهربا و الالكترونيات آى تربيل اى(IEEE) اللى كان تسلا نايب رئيسها عملت جايزه على اسمه الجايزه دى بياخدها الافراد او الفرق اللى بيعملو اسهامات جامده فى انتاج و استغلال الطاقة الكهربية و بتعتبر الجايزه دى ارفع و احسن جايزه فى مجال الطاقه الكهربيه. لينكات برانيه نيكولا تيسلا – صور وتسجيلات صوتيه و مرئيه على ويكيميديا كومونز نيكولا تيسلا على موقع كيورا - Quora نيكولا تيسلا معرف مخطط فريبيس للمعارف الحره نيكولا تيسلا معرف ملف المرجع للتحكم بالسلطه فى WorldCat نيكولا تيسلا معرف ملف المرجع للتحكم بالسلطه فى WorldCat نيكولا تيسلا معرف النظام الجامعى للتوثيق نيكولا تيسلا معرف جران منشورات الموسوعه الكتالانيه نيكولا تيسلا معرف المكتبه الوطنيه اليونانيه نيكولا تيسلا المعرف المعيارى الدولى للاسماء نيكولا تيسلا خدمه المكتبه الوطنيه مصادر